הדרקון הראשון שלי

הדרקון הראשון שלי (באנגלית: How to Train your Dragon, בתרגום חופשי: איך לאלף את הדרקון שלך) הוא סרט הנפשה בתלת-ממד של חברת דרימוורקס שיצא לאקרנים בשנת 2010. הסרט זכה בעשרה פרסי אנני והיה מועמד לשני פרסי אוסקר, שני פרסי באפט"א, ופרס גלובוס הזהב.

הסרט מבוסס על סדרת ספרי ילדים מאת קרסידה קוואל, שהראשון בהם פורסם בשנת 2003. בעברית רואה סדרת הספרים אור בהוצאת "אגם" בתרגומה של דבורה בושרי. את הסרט ביימו כריס סנדרס ודין דבלויס. יצאה גם סדרה בשם "הדרקונים של דרימוורקס" ששודרה בערוץ קרטון נטוורק ובישראל בערוץ הילדים.

לסרט יש שני סרטי המשך וסדרה המתמקדת בעלילותיהם של הגיבורים בין הסרט הראשון לשני

 תקציר העלילה 
עלילת הסרט מתרחשת בעולם בו חיים דרקונים, ומתמקדת בנער ויקינגי בשם היקאפ (בעברית: שיהוק), נער קטן למדי ובכלל לא שרירי, שאביו הוא מנהיג השבט החזק. היקאפ חי באי בֵּרק, שתושביו עוסקים בלחימה בדרקונים. היקאפ מצטרף לחבורת ויקינגים צעירים שמתאמנים לקראת מלחמה בדרקונים, ומצליח ללכוד דרקון שחור מזן שהכחידו הקרוי בפי הוויקינגים "זעם לילי" (Night Fury).

היקאפ בניסיון להוכיח כי הוא כמו שאר הוויקינגים מתקשה להרוג את הדרקון ומחליט לשחרר אותו.

הדרקון מתקשה לעוף גבוה ולצוד, עקב פגיעה בזנב שנגרמה במהלך לכידתו. היקאפ מאכיל אותו בדגים וכך מתיידד עם הדרקון, שאותו הוא מכנה "שום-שן" (במקור: Toothless - "חסר שן"), ומחליט להפסיק להילחם בדרקונים. כדי לעזור לדרקון הוא מכין חצי זנב מלאכותי מעור ומרכיב לדרקון במקום החסר, אך עדיין הדרקון מתקשה לעוף ללא עזרת רוכב. בשלב הבא היקאפ בונה אוכף ומצליח לרכוב עליו. לאט לאט הוא לומד ממנו עובדות על דרקונים ומיישם אותם בבית הספר,אבל אחד האנשים בכפר גילה את סודו של היקאפ וזו אסטריד. אסטריד מגלה שהיקאפ התיידד עם דרקון והולכת להלשין לאבא שלו. היקאפ חוטף את אסטריד ואחרי כמה היתלויות של שום-שן היא מגלה שהדרקון באמת מיודד מה שהופך אותו לגיבור, אולם כשהוויקינגים "מעניקים" לו כבוד להרוג דרקון הוא מסרב. הדרקון האדום מרגיש מאוים על ידי אנשי הכפר ומנסה להרוג אותו, אבל שום-שן שחש באיום בא ומציל אותו. הוויקינגים מבינים שהיקאפ חבר לדרקון השחור ומנדים אותו. כשהם משתמשים בחוש של שום-שן הם שטים לעבר קן הדרקונים כדי להשמיד אותם. ילדי בית הספר עוזרים להיקאפ לשחרר את הדרקונים הכלואים בזירה והם עפים לעבר הקן, שם בני האדם והדרקונים מתאחדים נגד מלכת הדרקונים.                במהלך הקרב היקאפ נופל, שום-שן תופס אותו אך היקאפ נפצע ברגלו. בסוף הסרט האי שלהם מתמלא בהרבה דרקונים והוויקינגים מתיידדים עמם ורוכבים עליהם.

 דמויות ומדבבים 
ג'יי בארושל - היקאפ הדוק השלישי
ג'רארד באטלר - סטויק הרחב
ג'ונה היל - סנוטלאוט ג'וגנסון
אמריקה פררה, עדן גמליאל - אסטריד הופרסון
טי. ג'יי. מילר – אטראף ת'ורסון
קריסטן ויג – טרפנא ת'ורסון
שום שן - דרקון מסוג זעם לילי. היקאפ ניסה להרוג אותו אך לא היה מסוגל והשניים התיידדו והוא נהפך לדרקונו של היקאפ. בנוסף, שום שן מבוסס על האנקילוזאורוס.
 אשלי ג'נסן - פלגמה

הבדלים בין הספר לסרט
הספר, מתמקד בעיקר בפרודיות על דרקונים ווִיקינגים. הסרט, מתמקד יותר בעלילה ופחות בפרודיות.
בספר, הוויקינגים נעזרו בדרקונים כדי לצוד, להילחם ולדוג. בסרט, תושבי הכפר נלחמו בדרקונים ולא חיו יחד איתם.
בספר, נוזלו הוא בן דודו הבריון של היקאפ שרוצה לקבל את השלטון במקומו, ולכן הוא מנסה להראות לכולם שרק הוא מתאים לשלטון, ולא היקאפ. בסרט, נוזלו הוא עדיין בן דודו שלו למרות שזה לא נאמר בסרט אף פעם מילה במילהניתן לראות את זה בקרבה של אבא של נוזלו לסטואיק (אבא של היקאפ) וזה גם נאמר שאבא של נוזלו הוא אחיו הקטן של אבא של נוזלו בסדרת הטלוויזיה "הדרקון הראשון שלי: המירוץ אל הקצה".. למרות זאת, הוא עדיין צוחק ומשפיל את היקאפ בתחילת הסרט עם שאר הילדים באי ברק.
בספר, רגלי דג הוא החבר הכי טוב והיחיד של היקאפ. בסרט - הוא נמצא בחבורה של נוזלו עד לאמצע סוף הסרט שבו הם הופכים לרוכבי הדרקונים הראשיים של האי ברק. בנוסף נאמר בסדרהשקרתה בין הסרט הראשון לסרט השני. שהוא החבר הכי טוב של היקאפ
בספר, הדרקון של היקאפ (שום שמן) הוא דרקון מצוי, קטן ובצבע אזמרגד. בסרט, הוא דרקון נדיר ביותר (זעם לילי), שחור וגדול.
בספר, יש שפה שנקראת דרקונית ובה מדברים כל הדרקונים. בסרט, לא נאמר באופן חד משמעי שיש שפה כזו, אך כן רואים שהם נבונים הרבה יותר מחיות רגילות ושהם כן מדברים אחד עם השני בעזרת נהמות וצלילים שונים.

 מקור השם בעברית 
הספר הראשון יצא בארצות הברית בשנת 2003, והוא עסק בלימודיו של היקאפ בבית הספר לוויקינגים - שם הוא לומד לאלף דרקונים, לכן מחברת הספר קראה לספר "How to Train your Dragon" (תרגום מילולי: "איך לאלף את הדרקון שלך"). גם כשיצרו את הסרט המבוסס על הספר קראו לו באנגלית "How to Train your Dragon" - אף על פי שבסרט היקאפ לא נדרש לאלף את הדרקון, אלא להרוג אותו. כשהובא הסרט לישראל, החליטו לתרגם את השם של הסרט ל"הדרקון הראשון שלי". הואיל והסרט נקרא בעברית "הדרקון הראשון שלי", החליט המו"ל של הספר שגם על כריכת הספר בעברית יופיע השם "הדרקון הראשון שלי", במקום "איך לאלף את הדרקון שלך".

ראו גם
 הדרקון הראשון שלי (זיכיון)
 הדרקון הראשון שלי 2
 הדרקון הראשון שלי 3
 הדרקון הראשון שלי הסדרה
 הדרקון הראשון שלי גרסת לייב אקשן

 קישורים חיצוניים 



הערות שוליים

קטגוריה:סרטי 2010
קטגוריה:סרטי תלת-ממד
קטגוריה:סרטים אמריקאיים מבוססי ספרים
קטגוריה:סרטי אנימציה ממוחשבת
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:דרימוורקס הנפשה: סרטים
קטגוריה:סרטי פרמאונט
קטגוריה:סרטי קומדיה מונפשים
קטגוריה:זוכי פרס אנני - סרטים
קטגוריה:סרטי אנימציה של פרמאונט
קטגוריה:הדרקון הראשון שלי
קטגוריה:סרטים על קטועי גפיים
קטגוריה:סרטי אנימציה על ידידות
קטגוריה:סרטים על דרקונים